Μέγκαν Φοξ

Πρώτα Χρόνια

Γεννήθηκε στις 16 Μαΐου 1986 στο Όακ Ρίτζ (Oak Ridge) του Τενεσί. Είναι κόρη του Φράνκλιν Τόμας Φοξ (Franklin Thomas Fox) και της Γκλόρια Ντάρλιν Σίσον (Gloria Darlene Cisson). Έχει ρίζες από Ιρλανδία, Γαλλία και Ιθαγενείς της Αμερικής. Φοίτησε για 12 χρόνια σε καθολικό σχολείο και η ανατροφή της ήταν πολύ αυστηρή, αφού έκανε ότι έλεγε η Πεντηκοστιανή. Οι γονείς της Φοξ, χώρισαν όταν ήταν ακόμη πολύ μικρή και η μητέρα της ξαναπαντρεύτηκε. Μεγάλωσε με την αδερφή της, την μητέρα τους και τον πατριό τους, Τόνυ Τονάσιο (Tony Tonachio). Η Φοξ έχει δηλώσει σε συνέντευξη της, οτι η μητέρα της και ο πατριός της, ήταν πολύ αυστηροί και πως δεν άφηναν εκείνη και την αδερφή της να καλούν φίλους στο σπίτι ή να έχουν σχέσεις με αγόρια. Επιπλέον δήλωσε, πως ήταν αναγκασμένη να ζει έτσι, ώσπου να μαζέψει χρήματα και να γίνει ανεξάρτητη.
Ξεκίνησε την εκπαίδευση της στην υποκριτική και το χορό στην ηλικία των πέντε ετών. Στα μαθητικά της χρόνια ήταν μέλος της χορωδίας αλλά και της κολυμβητικής ομάδας του σχολείου.
Για την εφηβική ζωή της, έχει δηλώσει πως στο γυμνάσιο ήταν θύμα εκφοβισμού και τις περισότερες φορές, έτρωγε το μεσημεριανό της, στις τουαλέτες του σχολείου, προκειμένου να αποφύγει τα παιδιά που την εκφόβιζαν, πετώντας της κέτσαπ ή κοροϊδεύοντας την. Επιπλέον έχει πει, πως ο λόγος που την εκφόβιζαν δεν ήταν η εξωτερική της εμφάνιση αλλά το ότι ήθελε να κάνει παρέα μόνο με αγόρια. Σύμφωνα με την ίδια, δεν ήταν ποτέ δημοφιλής στο σχολείο και όλα τα παιδιά την μισούσαν επειδή ήταν κλειστός χαρακτήρας με επιθετική συμπεριφορά λόγω του bulling που υπέστη. Επίσης, έχει παραδεχθεί πως σε όλη της την ζωή είχε μόνο μια καλή φίλη και πως ποτέ δεν υπήρξε καλή μαθήτρια, αφού θεωρούσε οτι η εκπαίδευση και η επιστήμη είναι δύο άχρηστα πράγματα. Πάντα, ήταν αποκομμένη απο το υπόλοιπο τμήμα της, στο σχολείο.

2001-09: Η αρχή της καριέρας και οι Transformers

Σε ηλικία 15 ετών, η Φοξ έκανε το ντεμπούτο της, στο χώρο του θεάματος, συμμετέχοντας στην ταινία "Holiday In The Sun" με τον ρόλο της Μπριάνα Γουάλας. Η ταινία κυκλοφόρησε σε DVD στις 20 Νοεμβρίου 2001 και την επόμενη χρονιά, η Φοξ είχε έναν guest ρόλο στην σειρά "Two and a half men". Το 2004, πρωταγωνίστησε στην ταινία "Confession of a Teenage Drama Queen" μαζί με την Λίντσεϊ Λόχαν και έχοντας τον ρόλο της Κάρλα Σαντίνι. Την ίδια χρονιά, έπαιξε και στην ταινία "Hope & Faith".
Το 2007, η Φοξ κέρδισε τον κυρίαρχο γυναικείο ρόλο (της Mikaela Banes) στην ταινία Transformers ενώ αργότερα, ενσάρκωσε τον ίδιο ρόλο, στην ταινία Transformers: Revenge of the Fallen. Η Φοξ ήταν να πρωταγωνιστήσει και στην τρίτη ταινία Transformers: Dark of the Moon αλλά τελικά ο πραγωγός της ταινίας, την απέρριψε λόγω διαφωνιών.

2009-σήμερα: Η συνέχεια της καριέρας της

Τον Μάρτιο του 2009, η Φοξ ενσάρκωσε τον ρόλο της Aspen Mathews σε ταινία, ενώ παράλληλα, την ίδια χρονιά, πρωταγωνίστησε και στο βίντεοκλιπ του τραγουδιού του Eminem και της Ριάννα "Love the way you lie".
Το 2012, συμμετείχε στην κωμωδία του Σάσα Μπάρον, "Ο Διδάκτορας" ενώ παράλληλα συμμετείχε και σε άλλες παραγωγές. Τον Ιανουάριο του 2013, έπαιξε σε ένα βραζιλιάνικο διαφημιστικό σποτ για μπύρα, ενώ τον Φεβρουάριο του ίδιου έτους, η Φοξ έλυσε τις διαφορές της, με τον παραγωγό της ταινίας "Transformers" και συνεργάστηκαν ξανά, στην ταινία "Teenage Mutant Ninja Turtles", το 2014.
Τον Οκτώβριο του 2015, ανακοινώθηκε οτι η Φοξ θα αντικαταστήσει προσωρινά την Zooey Deschanel στο show "New Girl".

Τατουάζ

Έχει 7 τατουάζ στο σώμα της: ένα ποίημα στο πλευρό, ένα σύμβολο δύναμης στο λαιμό, το όνομα του φίλου της μεταξύ του ηβικού οστού και του δεξιού γοφού, ένα στόχο χαμηλά στην πλάτη, ένα ροζ φλαμίνγκο ψηλά στο μηρό, το πρόσωπο της Μέριλιν Μονρόε στο δεξί χέρι και ένα στίχο του Σαίξπηρ στο δεξί ώμο ("We will all laugh at gilded butterflies", Βασιλιάς Ληρ).

Προσωπική ζωή

Το 2004, στα γυρίσματα του "Hope & Faith" γνώρισε τον ηθοποιό Μπράιαν Όστιν Γκριν (Brian Austin Green) και γρήγορα ξεκίνησε η ερωτική τους σχέση, παρ' όλο που εκείνη ήταν μόλις 18 ετών, ενώ εκείνος 30. Οι δύο τους, αρραβωνιάστηκαν τον Νοέμβριο του 2006. Τον Φεβρουάριο του 2009, δημοσιεύματα ήθελαν την Φοξ και τον Γκριν να χωρίζουν, ωστόσο οι ίδιοι αρνήθηκαν τα πάντα. Το 2010, αποφάσισαν να παντρευτούν και στις 24 Ιουνίου του ίδιου έτους, τελέστηκε ο γάμος τους, σε μια ιδιωτική τελετή στο ξενοδοχείο Four Seasons Resort, στο νησί Μάουι. Έχουν αποκτήσει μαζί δύο γιούς. Τον Νόα Σάνον Γκριν (Noah Shannon Green) που γεννήθηκε στις 27 Σεπτεμβρίου 2012 και τον Μπόντι Ράνσομ Γκριν (Bodhi Ransom Green) που ήρθε στον κόσμο, στις 12 Φεβρουαρίου 2014. Όσο ήταν παντρεμένη με τον Γκριν, ζούσε μαζί τους και ο γιός του, Κάσιους (γεννημένος τον Μάρτιο του 2002) απο τον προηγούμενο γάμο του, με την ηθοποιό Βανέσα Μάρσιλ (Vanessa Marcil). Η Φοξ και ο Γκριν, ανακοίνωσαν στις 21 Αυγούστου 2015 το (απο κοινού) διαζύγιο τους, ωστόσο κρατούν φιλικές σχέσεις για τα παιδιά τους.
Η Φοξ έχει δηλώσει οτι παρ' όλο που την παρομοιάζουν με την εικόνα της μοιραίας και σέξυ γυναίκας, στην πραγματικότητα δεν νιώθει καθόλου έτσι. Της αρέσει να φοράει άνετα και φαρδιά ρούχα στην καθημερινότητα της, καθώς και να κάνει παρέα με άντρες. Λατρεύει τα videogames και δεν κρύβει οτι στο παρελθόν είχε δεσμό με γυναίκα και συγκεκριμένα όταν ήταν μόλις 17 ετών ήταν ζευγάρι με μια στρίπερ. Για αυτό το θέμα έχει πει "όλοι οι άνθρωποι γεννιούνται με την ικανότητα να προσελκύονται από τα δύο φύλα. Δεν έχω καμία αμφιβολία στο μυαλό μου για το αν είμαι bisexual. Είμαι σίγουρη και δεν ντρέπομαι γι αυτό".